

ที่ มท ๐๘16.๔/ว กรมส่งเสริมการปกครองท้องถิ่น

 ถนนนครราชสีมา เขตดุสิต กทม. ๑๐๓๐๐

 มกราคม ๒๕6๗

เรื่อง ประชาสัมพันธ์การประชุมเชิงปฏิบัติการพัฒนาศักยภาพครูผู้ดูแลเด็กและบุคลากรที่เกี่ยวข้องในการพัฒนาคุณภาพของสถานพัฒนาเด็กปฐมวัย ด้านสุขภาพ (4D) ตามมาตรฐานสถานพัฒนาเด็กปฐมวัยแห่งชาติ

เรียน ผู้ว่าราชการจังหวัด ทุกจังหวัด

สิ่งที่ส่งมาด้วย สำเนาหนังสือกรมอนามัย ด่วนที่สุด ที่ สธ ๐๙๔๒.๐๔/ว ๑๘๕๐

 ลงวันที่ ๒๕ ธันวาคม ๒๕๖๖ จำนวน ๑ ชุด

 ด้วยกรมอนามัย สถาบันพัฒนาอนามัยเด็กแห่งชาติ แจ้งว่าได้กำหนดจัดประชุมเชิงปฏิบัติการพัฒนาศักยภาพครู ผู้ดูแลเด็กและบุคลากรที่เกี่ยวข้องในการพัฒนาคุณภาพของสถานพัฒนาเด็กปฐมวัย
ด้านสุขภาพ (4D) ตามมาตรฐานสถานพัฒนาเด็กปฐมวัยแห่งชาติ ระหว่างวันที่ ๒๕ - ๒๖ มกราคม ๒๕๖๗
ณ ห้องประชุมสมบูรณ์ วัชโรทัย อาคาร ๑ ชั้น ๒ กรมอนามัย และผ่านระบบสื่ออิเล็กทรอนิกส์ โดยมีวัตถุประสงค์เพื่อขับเคลื่อนการดำเนินงานมาตรฐานสถานพัฒนาเด็กปฐมวัยแห่งชาติและยกระดับการดำเนินงานด้านสุขภาพ (4D) ในสถานพัฒนาเด็กปฐมวัยทุกสังกัด

 กรมส่งเสริมการปกครองท้องถิ่นพิจารณาแล้ว เพื่อให้การขับเคลื่อนการดำเนินงานมาตรฐานสถานพัฒนาเด็กปฐมวัยแห่งชาติในสถานศึกษาระดับปฐมวัย (ศูนย์พัฒนาเด็กเล็กและโรงเรียนที่จัดการศึกษาระดับปฐมวัย) สังกัดองค์กรปกครองส่วนท้องถิ่น เป็นไปด้วยความเรียบร้อย จึงขอความร่วมมือจังหวัด
แจ้งองค์กรปกครองส่วนท้องถิ่นที่มีสถานศึกษาระดับปฐมวัย ประชาสัมพันธ์ให้ครู ผู้ดูแลเด็ก และบุคลากรทางการศึกษา หรือผู้ที่สนใจ เข้าร่วมการประชุมตามวันและเวลาที่กำหนด ผ่านการถ่ายทอดสดออนไลน์
(Live Streaming) ทางเพจ Facebook กรมอนามัย รายละเอียดปรากฏตามสิ่งที่ส่งมาด้วย

 จึงเรียนมาเพื่อโปรดพิจารณา

ขอแสดงความนับถือ

อธิบดีกรมส่งเสริมการปกครองท้องถิ่น

ร.อสถ. ...................................................

ผอ.กศ. ..................................................

ผอ.กง.ปศ. .............................................

หน.ง. .....................................................

จนท. .....................................................

กองส่งเสริมและพัฒนาการจัดการศึกษาท้องถิ่น

กลุ่มงานส่งเสริมการจัดการศึกษาปฐมวัยและศูนย์พัฒนาเด็กเล็ก

โทร. 02-241 9000 ต่อ 534๔

ไปรษณีย์อิเล็กทรอนิกส์ saraban@dla.go.th

ร.อสถ. ..................................

ผอ.กศ. ..................................

ผอ.กง.ปศ..............................

หน.ง......................................

จนท.......................................

ผู้ประสานงาน นายศุภชัย หมีนสัน โทร. 08 6531 7791